
Tehniline kirjeldus 

„Mitmedimensioonilise pereteraapia (MDFT) digimänguhäire, konfliktse lahutuse ja kerge intellektipuudega noortega teraapia läbiviimise teemalise täienduskoolituse hankimine“ 

1. Üldandmed ja taust
Sotsiaalkindlustusamet (edaspidi Tellija) otsib lepingupartnerit, et täiendada MDFT terapeutide ja superviisorite teadmisi ja oskusi viia läbi MDFT-d konfliktse lahutuse kontekstis ja nii digimänguhäire kui ka kerge intellektipuudega laste ja nende peredega. MDFT on Tellija poolt pakutav pereteraapia teenus, mille eesmärk on vähendada noorte riskikäitumist peresüsteemi sekkuva intensiivse teraapia abil. 

MDFT terapeudi baasväljaõppes ei ole digimänguhäire, kerge intellektipuue ning kõrge konfliktsusega vanemate vahelised suhted lahutuse kontekstis käsitletud, mistõttu vajavad terapeudid ja superviisorid lisaväljaõpet. 

Hange on jaotatud kolmeks osaks
· I osa - "Digimänguhäire täienduskoolitus“, mis võimaldab MDFT läbiviimist laste ja noorukitega, kellel on digimänguhäire.
· II osa - "Konfliktse lahutuse täienduskoolitus“, mis tõstab terapeutide ja superviisorite võimekust viia teraapiat läbi peredega, kus vanemate vahel on lahutusest tulenevalt omavahelised äärmiselt konfliktsed ja lapse heaolu kahjustavad suhted.
· III osa - "Kerge intellektipuude täienduskoolitus“, mis võimaldab MDFT läbiviimist ka kerge intellektipuudega lastele ja noortele.

Pakkuja võib esitada pakkumuse, kas ühele osale, kahele osale või kõikidele osadele.

Hange on rahastatud riigieelarvelistest vahenditest ning kaasrahastatud projekti „2021-2027 Ühtekuuluvuspoliitika fondide meetme 21.4.7.9 „Lastele ja peredele suunatud teenused on kvaliteetsed ja vastavad perede vajadustele“ toetuse andmise tingimused „Laste ja perede toetamine“ tegevuse „2.2 Mitmekülgse abivajadusega laste ja nende perede toetamine“ kaudu.

2. Keskkonnahoidlikud lahendused
Täitja peab lepingu täitmisel eelistama keskkonnahoidlikke lahendusi, näiteks: 
· töökoosolekud ja muud kohtumised viia läbi võimaluse korral veebi vahendusel, et vähendada eelkõige liigsest transpordikasutusest tulenevat süsiniku jalajälge;
· vältida tarbetut dokumentide välja trükkimist ning võimalusel eelistada digitaalsel kujul olevaid materjale;
· Täitja digitaalsel kujul edastatavad materjalid peavad olema salvestatud ja edastatud optimaalse mahuga, et vältida otstarbetult suuri andmefaile ning seega vähendada digireostust;
· lepingu täitmise järgselt kustutada üleliigsed digimaterjalid, näiteks mustandfailid, säilitamiseks mittevajalikud töödokumendid jms, kuna IT-serverites failide otstarbetu hoidmine on keskkonda kurnava mõjuga ning suurendab digireostust.





Hanke I osa „Digimänguhäire täienduskoolitus“

1. TÄIENDUSKOOLITUSE SIHTRÜHM, EESMÄRK JA ÕPIVÄLJUNDID
1.1 Sihtrühm on eeldatavalt 15 MDFT terapeuti ja superviisorit (edaspidi koolitusel osalejad) erinevatest Eesti tiimidest. 
1.2 Koolituse eesmärk on koolitusel osalejate digimänguhäire alaste teadmiste ja ravimeetodite alase kompetentsi suurendamine. Koolituse tulemusena oskavad MDFT terapeudid rakendada tõenduspõhiseid digimänguhäire hindamise ja sekkumise meetodeid kooskõlas MDFT metoodikaga.
1.3 Koolitusel osaleja õpiväljundid:
1.3.1 Mõistab digimänguhäire olemust ja oskab hinnata häire sümptomeid ja tuvastada riski- ning kaitsetegureid; 
1.3.2 Oskab sekkuda digimänguhäire ilmnemisel ja kasutab selleks erinevaid meetodeid;
1.3.3 Suudab praktiseerida digimänguhäire spetsiifilisi teraapiameetodeid ning on saanud tuge ja tagasisidet nende rakendamisel;
1.3.4 Omandatud teadmised ja oskused aitavad tõsta ka pereliikmete kompetentsi, mõistmaks probleemi ja selle püsimise põhjuseid;
1.3.5 Rakendab digimänguhäire spetsiifilisi teadmisi ja oskusi integreerituna MDFT põhimõtete ning metoodikaga.

2. NÕUDED KOOLITUSELE
2.1 [bookmark: _Hlk234776562]Esmane koolitus:
2.1.1. Esmase koolituse maht on vähemalt 14 akadeemilist tundi.
2.1.2. Esmane koolitus toimub kontaktõppena Eestis.
2.2. Virtuaalsupervisioonid:
2.2.1. Esmase kontaktõppe järgselt praktiseerivad koolitusel osalejad saadud teadmisi 5 kuu jooksul, mille jooksul toimuvad veebivahendusel regulaarselt koolitajatega supervisoonid.
2.2.2. Supervisioonide eesmärk on toetada koolitusel omandatud teadmiste rakendamist praktilises töös, analüüsida osalejate juhtumeid ning anda tagasisidet MDFT metoodika rakendamise kohta. 
2.2.3. [bookmark: _Hlk235101507]Igale koolitusel osalejale tagatakse praktiseerimisperioodi jooksul vähemalt kaks supervisiooni kogumahus vähemalt neli akadeemilist tundi, mis lepitakse eelnevalt kokku koolitaja ja koolitusel osaleja vahel.
2.2.4. Toimunud supervisioonide kohta esitab koolitaja Tellijale ühekordse aruande (lisa 4) 5 tööpäeva jooksul.
2.3. Jätkukoolitused:
2.3.1. Peale supervisioonide ja esmase koolituse raames omandatud teadmiste praktikseerimist toimub jätkukoolitus, mille maht on vähemalt 14 akadeemilist tundi. 
2.3.2. Jätkukoolitus toimub kontaktõppena Eestis.
2.4. Koolitajal on õigus esitada täiendavaid ettepanekuid täienduskoolituse läbiviimiseks. 
2.5. Koolituse läbiviimisel juhindutakse Tellija ootustest ja juhistest eesmärgiga tagada kvaliteetne ja nõuetekohane koolitus. 
2.6. Nii esmane kui ka jätkukoolitus toimuvad Tellija ruumides, milles on koolitajale tagatud vajalikud tehnilised vahendid. Koolitaja annab oma vajadustest Tellijale teada enne koolituse läbiviimist vähemalt 30 kalendripäeva. 
2.7. Tellija teavitab koolitusel osalejaid ja vastutab selle eest, et koolituse alustamise hetkeks on igal koolitusel osalejal leitud pere, kus lapsel esineb digimänguhäire või sellele viitavad probleemkäitumised. 
2.8. Koolituse esmane väljaõpe toimub eeldatavalt vahemikus aprill 2027 - september 2027 ja jätkukoolitus eeldatavalt 5 kuu möödumisel esmase koolituse läbiviimisest. Täpsed koolituste kuupäevad ja supervisioonide ajaraam lepitakse kokku Tellija ja koolitaja vaheliste läbirääkimiste käigus.
2.9. Koolituse täies mahus läbinud osalejale väljastatakse koolitaja poolt koolituse läbimist tõendav tunnistus.





Hanke II osa „Konfliktse lahutuse täienduskoolitus“

1. TÄIENDUSKOOLITUSE SIHTRÜHM, EESMÄRK JA ÕPIVÄLJUNDID 
1.1 Sihtrühm on eeldatavalt 15 MDFT terapeuti ja superviisorit (edaspidi koolitusel osalejad) erinevatest Eesti tiimidest. 
1.2 Koolituse eesmärk on tõsta koolitusel osalejate võimekust viia MDFT-d läbi peredega, kus vanemate vahel on lahutusest tulenevalt omavahelised äärmiselt konfliktsed ja lapse heaolu kahjustavad suhted. Koolituse tulemusena oskavad MDFT terapeudid hinnata ja mõista paremini lahutusega seotud peredünaamikat, seada realistlikke vanema- ja peredomeeni eesmärke arvestades keerulisi suhteid ning rakendada tõhusaid sekkumisi noorte ja nende vanemate toetamiseks, pöörates tähelepanu turvalisusele ja peresuhete taastamisele.
1.3 Koolitusel osaleja õpiväljundid: 
1.3.1 Mõistab erinevaid lahutuse vorme ning oskab hinnata, millal on tegemist konfliktse lahutusega, sh tunneb dünaamilisi protsesse peresüsteemis;
1.3.2 Tunneb ära ja oskab käsitleda mustreid nagu vanemlik võõrandamine, lähisuhtevägivald ja kontrolliv käitumine;
1.3.3 Oskab seada realistlikke ja saavutatavaid teraapiaeesmärke konfliktsete lahutuste korral;
1.3.4 Suudab läbi viia teraapiasessioone, mille fookus on noore ja tema suhete tugevdamisel mõlema vanemaga;
1.3.5 Oskab rakendada sobivaid sekkumisi, jälgida riske ja turvalisust ning katkestada kahjulikke peremustreid;
1.3.6 Mõistab terapeudi rolli ja positsioneerimist keerulises peredünaamikas ning suudab tegutseda professionaalselt ja efektiivselt;
1.3.7 Oskab kaasata MDFT neljandat domeeni, et käsitleda turvariske ja mustreid (nt kontrolliv käitumine, lähisuhtevägivald, vanemlik võõrandamine);
1.3.8 Rakendab konfliktse lahutuse kontekstis omandatud teadmisi integreeritult MDFT põhimõtete ja metoodikaga.

2. NÕUDED KOOLITUSELE
2.1 Esmane koolitus:
2.1.1. [bookmark: _Hlk234778467]Esmase koolituse maht on vähemalt 14 akadeemilist tundi.
2.1.2. Esmane koolitus toimub kontaktõppena Eestis.
2.1.3. Esmane koolitus toimub Tellija ruumides, milles on koolitajale tagatud vajalikud tehnilised vahendid. Koolitaja annab oma vajadustest Tellijale teada enne koolituse läbiviimist vähemalt 30 kalendripäeva.
2.1.4. Esmase koolitus käigus peavad käsitlust leidma järgmised teemad:
2.1.4.1. konfliktse lahutuste olemus ja vormid;
2.1.4.2. lahutuse mõju noortele ja vanematele;
2.1.4.3. leina ja kaotuse käsitlemine noore perspektiivist;
2.1.4.4. konfliktimustrite ja polariseerumise dünaamikad;
2.1.4.4.1. riskitegurid (nt vanemlik võõrandamine, lähisuhtevägivald, kontrolliv käitumine);
2.1.4.5. terapeudi roll, hoiakud ja sekkumiste rakendamine.
2.2. Jätkukoolitused:
2.2.1. Eeldatavalt 4 kuu möödumisel esmase koolituse läbiviimisest toimub üks veebipõhine jätkukoolitus minimaalselt 6 akadeemilise tunni ulatuses, mille eesmärk on õpitu refleksioon ja süvendamine.
2.2.2. Jätkukoolituse eesmärk on jagada seniseid kogemusi ning saada tagasisidet ja praktilisi soovitusi kogetud väljakutsetele ning omandada täiendavaid teadmisi ja oskusi sekkumiste paremaks rakendamiseks.
2.2.3. Veebipõhine jätkukoolitus toimub koolitaja poolt valitud ning korraldatud veebikeskkonnas.
2.3. Virtuaalsupervisioonid:
2.3.1. Lisaks jätkukoolitusele peab toimuma kaks veebipõhist (kokku vähemalt 4 akadeemilist tundi koolitatava kohta) superviseerivat kohtumist koolitusel osalejatele, millest esimene kohtumine peab toimuma eeldatavalt 6 nädalat pärast esmase koolituse läbimist, keskendudes õpitu rakendamisele praktikas. Teine kohtumine eeldatavalt 3 kuud pärast esmase koolituse läbimist, keskendudes kogemuste jagamisele ja juhtumipõhisele superviseerimisele.
2.3.1. [bookmark: _Hlk235101585]Supervisioonide toimumise ajad lepitakse eelnevalt kokku koolitaja ja koolitusel osaleja vahel.
2.3.2. Toimunud supervisioonide kohta esitab koolitaja Tellijale ühekordse aruande (lisa 4) 5 tööpäeva jooksul.
2.4. Koolitajal on õigus esitada täiendavaid ettepanekuid täienduskoolituse läbiviimiseks.
2.5. Koolituse läbiviimisel juhindutakse Tellija ootustest ja juhistest eesmärgiga tagada kvaliteetne ja nõuetekohane koolitus. 
2.6. Tellija teavitab koolitusel osalejaid ja vastutab selle eest, et osalejateni jõuaks kogu koolitaja poolt edastatud informatsioon ning ootused.
2.7. Koolituse esmane väljaõpe toimub eeldatavalt vahemikus november 2026 - märts 2027 ja jätkukoolitus eeldatavalt nelja kuu möödudes alustamisest. Täpsed koolituste kuupäevad ja supervisioonide ajaraam lepitakse kokku Tellija ja koolitaja vaheliste läbirääkimiste käigus.
2.8. Koolituse täies mahus läbinud osalejale väljastatakse koolitaja poolt koolituse läbimist tõendav tunnistus.

Hanke III osa „Kerge intellektipuude täienduskoolitus“

1. TÄIENDUSKOOLITUSE SIHTRÜHM, EESMÄRK JA ÕPIVÄLJUNDID 
1.1. Sihtrühm on eeldatavalt 15 MDFT terapeuti ja superviisorit (edaspidi koolitusel osalejad) erinevatest Eesti tiimidest. 
1.2. Koolituse eesmärk on koolitusel osalejate teadmiste ja praktiliste oskuste arendamine töötamaks kerge intellektipuudega noorte ja nende peredega. Koolituse tulemusena oskavad MDFT terapeudid kohandada oma lähenemist vastavalt sihtrühma eripäradele, luua tõhusama kontakti noore ja perega ning rakendada MDFT metoodikat eesmärgipäraselt ja tulemuslikult.
1.3. Koolitusel osaleja õpiväljundid:
1.3.1. Mõistab kergema intellektipuude eripära ning seda, kuidas sihtrühm töötleb infot ja tajub sotsiaalseid olukordi;
1.3.2. Oskab eristada käitumise põhjuseid (nt kas tegemist on oskamatuse või motivatsioonipuudusega) ning kohandada vastavalt sekkumist;
1.3.3. Oskab luua ja hoida tugevat terapeutilist liitu noore ja tema perega, kasutades sobivaid kommunikatsiooni- ja motiveerimisvõtteid;
1.3.4. Rakendab MDFT metoodikat sihtrühmale kohandatult, arvestades noore kognitiivseid ja emotsionaalseid võimeid;
1.3.5. Oskab töötada süsteemselt, kaasates noore võrgustikku ja pakkudes toetavat keskkonda;
1.3.6. Kasutab praktilisi, samm-sammulisi sekkumisi ning oskab toetada õpitud oskuste ülekandmist igapäevaellu;
1.3.7. Toetab noorte emotsiooniregulatsiooni ja käitumise muutust;
1.3.8. Rakendab omandatud teadmisi ja oskusi integreerituna MDFT põhimõtete ja metoodikaga.

2. NÕUDED KOOLITUSELE
2.1. Esmane koolitus:
2.1.1. Esmase koolituse maht on vähemalt 14 akadeemilist tundi.
2.1.2. Esmane koolitus toimub kontaktõppena Eestis.
2.1.3. Esmane koolitus toimub Tellija ruumides, milles on koolitajale tagatud vajalikud tehnilised vahendid. Koolitaja annab oma vajadustest Tellijale teada enne koolituse läbiviimist vähemalt 30 kalendripäeva.
2.1.4. Esmase koolitus käigus peavad aktiivõppe meetodeid kasutades käsitlust leidma järgmised teemad:
2.1.4.1. Info töötlemise eripärad kergema intellektipuudega noortel;
2.1.4.2. Kontakti loomine, motiveerimine ja koostöö noorte ning peredega;
2.1.4.3. MDFT rakendamine sihtrühma eripärasid arvestades;
2.1.4.4. Suhtlemisoskuste, eneseregulatsiooni ja käitumise muutmise toetamine;
2.1.4.5. Praktiliste, samm-sammuliste oskuste kasutamine ja nende ülekandmine igapäevaellu.

2.2. Jätkukoolitused:
2.2.1. Eeldatavalt 3 kuu möödumisel esmase koolituse läbiviimisest toimub üks veebipõhine jätkukoolitus minimaalselt 6 akadeemilise tunni ulatuses, mille eesmärk on õpitu refleksioon ja süvendamine.
2.2.2. Jätkukoolituse eesmärk on jagada seniseid kogemusi ning saada tagasisidet ja praktilisi soovitusi kogetud väljakutsetele ning omandada täiendavaid teadmisi ja oskusi sekkumiste paremaks rakendamiseks.
2.2.3. Veebipõhine jätkukoolitus toimub koolitaja poolt valitud ning korraldatud veebikeskkonnas.
2.3. Virtuaalsupervisioonid:
2.3.1. Lisaks jätkukoolitusele peab toimuma kaks veebipõhist (kokku vähemalt 4 akadeemilist tundi koolitatava kohta) superviseerivat kohtumist koolitusel osalejatele, millest esimene kohtumine peab toimuma eeldatavalt 6 nädalat pärast esmase koolituse läbimist, keskendudes õpitu rakendamisele praktikas. Teine kohtumine eeldatavalt 3 kuud pärast esmase koolituse läbimist, keskendudes kogemuste jagamisele ja juhtumipõhisele superviseerimisele.
2.3.2. Supervisioonide toimumise ajad lepitakse eelnevalt kokku koolitaja ja koolitusel osaleja vahel.
2.3.2. Toimunud supervisioonide kohta esitab koolitaja Tellijale ühekordse aruande (lisa 4) 5 tööpäeva jooksul.
2.4. Koolitajal on õigus esitada täiendavaid ettepanekuid täienduskoolituse läbiviimiseks.
2.5. Koolituse läbiviimisel juhindutakse Tellija ootustest ja juhistest eesmärgiga tagada kvaliteetne ja nõuetekohane koolitus. 
2.6. Tellija teavitab koolitusel osalejaid ja vastutab selle eest, et osalejateni jõuaks kogu koolitaja poolt edastatud informatsioon ning ootused.
2.7. Koolituse esmane väljaõpe toimub eeldatavalt vahemikus september 2027 - märts 2028 ja jätkukoolitus eeldatavalt kolme kuu möödudes alustamisest. Täpsed koolituste kuupäevad ja supervisioonide ajaraam lepitakse kokku Tellija ja koolitaja vaheliste läbirääkimiste käigus.
2.8. Koolituse täies mahus läbinud osalejale väljastatakse koolitaja poolt koolituse läbimist tõendav tunnistus.

